# เลเซราฟิม
เลเซราฟิม (หรือตัวพิมพ์ใหญ่ทั้งหมด) เป็นเกิร์ลกรุปเกาหลีใต้ก่อตั้งโดยซอร์ซมิวสิก ค่ายย่อยของไฮบ์ กลุ่มประกอบด้วยสมาชิกห้าคน ได้แก่ ซากูระ, คิม แช-ว็อน, ฮอ ยุน-จิน, คาซูฮะ และฮง อึน-แช

เลเซราฟิมเปิดตัวเมื่อวันที่ 2 พฤษภาคม ค.ศ. 2022 ด้วยอีพีเฟียร์เลส ทำลายสถิติยอดขายอัลบั้มเปิดตัวสูงสุดวันแรกของเกิร์ลกรุปเคป็อป ต่อมาพวกเธอปล่อยอีพีที่สองแอนติแฟรไจล์ในเดือนตุลาคม และกลายเป็นผลงานแรกของกลุ่มที่สามารถขายได้เกินหนึ่งล้านชุด และทำให้พวกเธอกลายเป็นเกิร์ลกรุปเคป็อปที่เปิดตัวในชาร์ต US Billboard 200 ได้เร็วที่สุด เพลงไตเติลของทั้งสองอีพีติด 10 อันดับแรกในเซอร์เคิลดิจิทัลชาร์ตของเกาหลีใต้ และได้รับการรับรองระดับแพลตตินัมสำหรับการสตรีมในเกาหลีใต้และญี่ปุ่น 

อันฟอร์กิฟเวน สตูดิโออัลบั้มแรกของเลเซราฟิม กลายเป็นอัลบั้มแรกที่ติดอันดับหนึ่งในเซอร์เคิลอัลบั้มชาร์ต และเป็นอัลบั้มแรกที่ติด 10 อันดับแรกในชาร์ต Billboard 200 ซิงเกิลจากอัลบั้มอย่าง "Unforgiven" และ "Eve, Psyche & the Bluebeard's Wife" ติดอันดับสองในเกาหลีใต้ และได้รับการรับรองระดับโกลด์สำหรับการสตรีมในญี่ปุ่น ซิงเกิลภาษาอังกฤษเพลงแรกของกลุ่มอย่าง "เพอร์เฟกต์ไนต์" กลายเป็นเพลงที่ติดอันดับหนึ่งเพลงแรกของกลุ่มในเซอร์เคิลดิจิทัลชาร์ต โดยครองอันดับหนึ่งในชาร์ตนี้นานถึง 6 สัปดาห์ ต่อมาในปี ค.ศ. 2024 เลเซราฟิมมีอัลบั้มที่ติดอันดับหนึ่งในเกาหลีใต้เป็นอัลบั้มที่สอง และติด 10 อันดับแรกในชาร์ต Billboard 200 ด้วยอีพีที่สามอีซี เพลงไตเติลของอีพีนี้กลายเป็นผลงานชิ้นแรกของพวกเธอที่ติดชาร์ต US Billboard Hot 100

ชื่อ
ชื่อกลุ่ม เลเซราฟิม (Le Sserafim) เป็นคำสลับอักษรของวลี "I'm Fearless" และยังอ้างอิงถึงชาวสวรรค์เสราฟิมที่มีหกปีกอีกด้วย

ประวัติ
2011–2021: กิจกรรมก่อนเปิดตัว 

ซากูระเปิดตัวด้านการแสดงของเธอในภาพยนตร์เรื่อง Ano Hito Ano Hi ในปี ค.ศ. 2011 ในปีเดียวกันนั้น เธอได้เข้าร่วมกลุ่มไอดอลญี่ปุ่นเอชเคทีโฟร์ตีเอตในฐานะเด็กฝึกหัดรุ่นแรก ในปี ค.ศ. 2012 เธอได้รับการเลื่อนตำแหน่งให้เป็นสมาชิกเต็มรูปแบบของเอชเคทีโฟร์ตีเอต ทีมเอช ในปี ค.ศ. 2014 ซากูระย้ายไปเอชเคทีโฟร์ตีเอต ทีมเคโฟร์ หลังจากอยู่กับกลุ่มมา 10 ปี ซากูระก็จบการศึกษาอย่างเป็นทางการเมื่อวันที่ 27 มิถุนายน ค.ศ. 2021

ซากูระ คิม-แชว็อน และฮอ ยุน-จิน เข้าร่วมการแข่งขันเรียลลิตีพรอดิวซ์โฟร์ตีเอตในปี ค.ศ. 2018 โดยในรายการ ยุนจินเป็นตัวแทนของเพลดิสเอนเตอร์เทนเมนต์ ซึ่งในตอนนั้นไฮบ์คอร์ปอเรชันยังไม่ได้เป็นเจ้าของ ในขณะที่แชว็อนเป็นตัวแทนของอุลลิมเอนเตอร์เทนเมนต์ อดีตสังกัดของเธอ หลังจากจบอันดับที่ 2 และ 10 ตามลำดับ ซากูระและแชว็อนได้รับเลือกให้เป็นสมาชิกของเกิร์ลกรุปไอซ์วันของรายการ และทำกิจกรรมจนถึงวันที่ 29 เมษายน ค.ศ. 2021 ยุนจินจบอันดับที่ 26 และถูกคัดออกในตอนที่ 11

ก่อนที่จะเข้าร่วมกลุ่ม คาซูฮะเป็นนักบัลเลต์มืออาชีพ และหลังจากผ่านการออดิชันแล้ว เธอถูกจับตามองโดยบัง ชี-ฮย็อก ผู้ก่อตั้งบิกฮิตมิวสิกในระหว่างที่เธอศึกษาอยู่ที่ Dutch National Ballet Academy ในเนเธอร์แลนด์ ก่อนหน้านี้ คาซูฮะเคยเข้าเรียนที่ Bolshoi Academy ในมอสโก ประเทศรัสเซีย และ Royal Ballet School ในสหราชอาณาจักร

ฮง อึน-แชเป็นนักเรียนเก่าที่โรงเรียนเดฟแดนซ์เป็นเวลาสองปี โดยก่อนหน้านั้นเธอได้ออดิชันที่เจวายพีเอนเตอร์เทนเมนต์และเพลดิสเอนเตอร์เทนเมนต์ และเข้าร่วมซอร์ซมิวสิกในปี ค.ศ. 2021

2022: เฟียร์เลส การัมออกจากกลุ่ม และ แอนติแฟรไจล์
thumb|upright=1|right|โลโก้ทางการของเลเซราฟิม

วันที่ 14 มีนาคม ซอร์ซมิวสิกได้ประกาศว่าพวกเขาจะเปิดตัวเกิร์ลกรุปใหม่ร่วมกับไฮบ์คอร์ปอเรชัน โดยมีซากูระและคิม แชว็อนเป็นสมาชิกกลุ่มแรก วันที่ 21 มีนาคม ไฮบ์ยืนยันว่ากลุ่มจะเปิดตัวอย่างเป็นทางการในเดือนพฤษภาคม สมาชิกถูกเปิดเผยผ่าน "The First Moment of Le Sserafim" ตั้งแต่วันที่ 4 เมษายนถึง 9 เมษายน (ซากูระ, คิม การัม, ฮง อึนแช, คิม แชว็อน, คาซูฮะ และฮอ ยุน-จิน ตามลำดับ) วันที่ 13 เมษายน ซอร์ซมิวสิกประกาศว่าเลเซราฟิมจะเปิดตัวอีพีเฟียร์เลสในวันที่ 2 พฤษภาคม และมียอดสั่งซื้อล่วงหน้ามากกว่า 270,000 ชุดภายในเจ็ดวัน และ 380,000 ชุดภายในสิบหกวัน ในวันที่วางจำหน่าย อัลบั้ม เฟียร์เลส มียอดสั่งซื้อมากกว่า 175,000 ชุด วันที่ 10 พฤษภาคม 8 วันหลังจากเปิดตัว กลุ่มได้รับรางวัลรายการเพลงเป็นครั้งแรกในรายการเดอะโชว์ของเอสบีเอส เอ็มทีวี

ก่อนที่วงจะเปิดตัว คิม กา-รัมกลายเป็นประเด็นถกเถียง เธอถูกกล่าวหาว่ากลั่นแกล้งนักเรียนคนอื่น ๆ ในโรงเรียนมัธยมต้นของเธอ และมีส่วนร่วมในการสูบบุหรี่และดื่มสุราตอนยังไม่บรรลุนิติภาวะ ไฮบ์คอร์ปอเรชันปฏิเสธข้อกล่าวหา โดยอ้างว่าการัมเป็นเหยื่อของการกลั่นแกล้ง ไม่ใช่ผู้กระทำความผิด พวกเขาแจ้งว่าจะดำเนินการทางกฎหมายกับผู้ที่ปล่อยข่าวลือเท็จ และการัมไม่ได้ถูกถอดออกจากรายชื่อเปิดตัว วันที่ 20 พฤษภาคม ท่ามกลางข้อกล่าวหาที่ทวีความรุนแรงขึ้นต่อสมาชิกคิม กา-รัม ไฮบ์คอร์ปอเรชันและซอร์ซมิวสิกออกแถลงการณ์ร่วมโดยประกาศว่า เธอจะหยุดพักเนื่องจากการสอบสวนที่รอดำเนินการ และเลเซราฟิมจะทำกิจกรรมด้วยสมาชิกห้าคนในระหว่างนี้ วันที่ 20 กรกฎาคม ไฮบ์คอร์ปอเรชันและซอร์ซมิวสิกประกาศว่า คิม กา-รัมจะออกจากกลุ่มและสัญญาของเธอถูกยกเลิก พวกเขาขอโทษสำหรับความไม่สะดวกที่เกิดจากเรื่องอื้อฉาวและยืนยันว่า เลเซราฟิมจะยังคงเป็นสมาชิกกลุ่มห้าคนต่อไป

เลเซราฟิมปล่อยอีพีที่สองของพวกเธอในชื่อแอนติแฟรไจล์เมื่อวันที่ 17 ตุลาคม นับเป็นการปล่อยอีพีครั้งแรกของพวกเขาในฐานะสมาชิกห้าคน หลังจากคิม กา-รัมออกจากกลุ่ม อัลบั้มนี้ขึ้นไปถึงอันดับที่ 14 ในบิลบอร์ด 200 ทำให้เลเซราฟิมกลายเป็นเกิร์ลกรุปเคป็อปที่เปิดตัวบนชาร์ตเร็วที่สุด วันที่ 24 พฤศจิกายน ไฮบ์ได้เปิดตัวเว็บตูนชื่อ คริมสันฮาร์ต ซึ่งได้รับแรงบันดาลใจจากข้อความของกลุ่มที่ว่า "ก้าวไปข้างหน้าโดยปราศจากความกลัว" ผ่านแพลตฟอร์มเว็บตูน

2023: เปิดตัวในญี่ปุ่น และอันฟอร์กิฟเวน
thumb|upright=1|left|เลเซราฟิมในเดือนพฤษภาคม 2023

วันที่ 25 มกราคม ค.ศ. 2023 เลเซราฟิมได้เปิดตัวในญี่ปุ่นด้วยเพลงเฟียร์เลสเวอร์ชันภาษาญี่ปุ่น โดยมีเพลง "Fearless" และ "Blue Flame" เวอร์ชันภาษาญี่ปุ่น พร้อมด้วยเพลงต้นฉบับภาษาญี่ปุ่น "Choices" โดยเพลง "Choices" เป็นเพลงประกอบละครญี่ปุ่นเรื่อง 3000 Yen: How to Enrich Life วันที่ 16 มีนาคม ซอร์ซมิวสิกรายงานว่าเลเซราฟิมจะกลับมาในต้นเดือนพฤษภาคม วันที่ 3 เมษายน อัลบั้มได้รับการประกาศว่าเป็นสตูดิโออัลบั้มชุดแรกของพวกเธอในชื่ออันฟอร์กิฟเวน ซึ่งวางจำหน่ายเมื่อวันที่ 1 พฤษภาคม ต่อมาในเดือนมิถุนายนมีการประกาศว่ากลุ่มจะเริ่มทัวร์ครั้งแรกของพวกเธอในชื่อ Flame Rises ซึ่งเริ่มในเดือนสิงหาคม วันที่ 25 กรกฎาคม กลุ่มได้ปล่อยเพลงภาษาญี่ปุ่นเพลงที่สองของพวกเธอในชื่อ "Jewelry" จากซิงเกิลภาษาญี่ปุ่นชุดที่สองของพวกเธอในชื่ออันฟอร์กิฟเวน โดยซิงเกิลดังกล่าววางจำหน่ายเมื่อวันที่ 23 สิงหาคม ซึ่งมีเพลง "อันฟอร์กิฟเวน" และ "แอนติแฟรไจล์" เวอร์ชันภาษาญี่ปุ่นด้วย 

วันที่ 12 ตุลาคม ซอร์ซมิวสิกประกาศว่ากลุ่มจะปล่อยดิจิทัลซิงเกิลภาษาอังกฤษชุดแรกในชื่อ "Perfect Night" ในวันที่ 27 ตุลาคม โดยร่วมมือกับบลิซซาร์ดเอ็นเตอร์เทนเมนต์เพื่อโปรโมตโอเวอร์วอตช์ 2 กิจกรรมในเกมมีสกินและมีโหมดเกมเป็นธีมกลุ่ม เริ่มตั้งแต่วันที่ 1 พฤศจิกายนถึง 20 พฤศจิกายน และกลุ่มได้ทำการแสดงที่บลิซซ์คอน เมื่อวันที่ 4 พฤศจิกายน ต่อมาวันที่ 19 พฤศจิกายน กลุ่มได้ปล่อยเพลง "Dresscode" ซึ่งเป็นเพลงประกอบสำหรับซีรีส์โทรทัศน์ที่ใช้คนแสดงจริงของญี่ปุ่นที่ดัดแปลงมาจากซีรีส์มังงะเรื่อง Sexy Tanaka-san

2024–ปัจจุบัน: อีซี โคเชลลา และเครซี

วันที่ 22 มกราคม ค.ศ. 2024 มีการยืนยันว่าเลเซราฟิมจะปล่อยอีพีที่สามอีซี ในวันที่ 19 กุมภาพันธ์ เวอร์ชันภาษาอังกฤษสำหรับซิงเกิลที่มีชื่อเดียวกันและ "สมาร์ต" ปล่อยเมื่อวันที่ 23 กุมภาพันธ์และ 22 มีนาคมตามลำดับ ในเดือนเมษายน ค.ศ. 2024 กลุ่มได้แสดงที่โคเชลลาร่วมกับไนล์ ร็อดเจอร์ส ซึ่งพวกเธอได้เปิดตัวเพลงใหม่ชื่อ "1-800-Hot-N-Fun" กลุ่มได้ยืนยันเมื่อปลายเดือนมิถุนายน ค.ศ. 2024 ว่ามีกำหนดที่จะกลับมาในเดือนสิงหาคม ค.ศ. 2024 วันที่ 10 กรกฎาคม พิพิธภัณฑ์แกรมมีที่เกี่ยวข้องกับด้านดนตรี ตั้งอยู่ในลอสแอนเจลิส รัฐแคลิฟอร์เนีย ได้ประกาศจัดนิทรรศการพิเศษเกี่ยวกับเคป็อปในเดือนสิงหาคม ค.ศ. 2024 โดยจะจัดแสดงเครื่องประดับและอุปกรณ์การแสดงที่สวมใส่โดยศิลปินของไฮบ์ ได้แก่ ไอลิท เลเซราฟิม ฟรอมิสไนน์ และบีทีเอส

วันที่ 5 สิงหาคม มีการประกาศว่าเลเซราฟิมจะปล่อยอีพีที่สี่เครซี ในวันที่ 30 สิงหาคม เวอร์ชันภาษาอังกฤษและรีมิกซ์ต่าง ๆ สำหรับซิงเกิลที่มีชื่อเดียวกันปล่อยเมื่อวันที่ 2 กันยายน ต่อมาวันที่ 4 กันยายน มีการปล่อยซิงเกิลรีมิกซ์ร่วมกับนักร้องชาวอังกฤษ PinkPantheress ตามมาด้วยซิงเกิลรีมิกซ์อีกครั้งร่วมกับโปรดิวเซอร์ชาวฝรั่งเศส ดาวีด แกตา ในวันที่ 9 กันยายน ต่อมาวันที่ 11 กันยายน เลเซราฟิมได้แสดงที่งานเอ็มทีวียุโรปมิวสิกอะวอดส์เป็นครั้งแรกด้วยเพลง "Crazy" และ "1-800-Hot-N-Fun" และเพลง "Easy" ก็ได้รับรางวัล PUSH Performance of the Year 

ในเดือนตุลาคม เลเซราฟิมได้ประกาศว่าซิงเกิลภาษาญี่ปุ่นชุดที่สามเครซี จะปล่อยในวันที่ 11 ธันวาคม วันที่ 10 พฤศจิกายน กลุ่มได้ปรากฏตัวเป็นครั้งแรกในงานเอ็มทีวียุโรปมิวสิกอะวอดส์ด้วยการแสดงเพลง "Chasing Lightning" และ "Crazy" พวกเธอได้รับการเสนอชื่อเข้าชิงสามรางวัล ได้แก่ Best Push, Best New และ Best K-pop และพวกเธอก็คว้ารางวัล Best Push มาได้ วันที่ 12 พฤศจิกายน กลุ่มได้ปล่อยเพลง "Star Signs" ซึ่งเป็นเพลงพรีรีลีสของซิงเกิลญี่ปุ่นเครซีที่กำลังจะวางจำหน่าย และยังเป็นเพลงแคมเปญของแบรนด์ญี่ปุ่น Lumine

สมาชิก
ปัจจุบัน
 ซากูระ 
 คิม แช-ว็อน  – หัวหน้ากลุ่ม
 ฮอ ยุน-จิน 
 คาซูฮะ 
 ฮง อึน-แช 

อดีต
 คิม กา-รัม  (2022)

เส้นเวลา

ผลงานเพลง

 อันฟอร์กิฟเวน (2023)

ผลงานการแสดง
รายการเว็บ
+ ปี ชื่อ หมายเหตุ อ้างอิง 2022–ปัจจุบัน Le Play เบื้องหลังการทำกิจกรรมสั้น ๆ ของสมาชิก  Episode เบื้องหลังการทำกิจกรรมของสมาชิก  Fim-Log วล็อกของสมาชิก  2022 Day Off ซีรีส์รายการเรียลลิตี  2022–ปัจจุบัน Leniverse รายการวาไรตีประจำสัปดาห์  2022 Le Sserafim – The World Is My Oyster สารคดีช่วงก่อนเปิดตัวของกลุ่ม  2023 Day Off 2 in Jeju ซีรีส์รายการเรียลลิตี  Day Off 3 Vacance  2024 Day Off 4 in Japan  Le Sserafim – Make It Look Easy สารคดีการเดินทางของกลุ่มในปีที่ผ่านมา 

ผลงานวิดีโอ
มิวสิกวิดีโอ
+ รายชื่อมิวสิกวิดีโอ ปีที่ปล่อย และชื่อผู้กำกับ ชื่อ ปี ผู้กำกับ อ้างอิง "Fearless" 2022 Guzza (Kudo)  "Antifragile" Soonsik Yang  "Impurities" Jihye Yoon (Lumpens)  "Fearless"  2023 Soonsik Yang  "Unforgiven"  "Eve, Psyche & The Bluebeard's Wife" Jihye Yoon (Lumpens)  "Unforgiven"  Soonsik Yang  "Perfect Night" Woogie Kim  "Easy" 2024 Nina McNeely  "Smart" Yong Seok Choi (Lumpens)  "Crazy" Yunah Sheep  "Crazy"  Guzza (Kudo)  "Crazy"  Jaeyeob Bang 

วิดีโออื่น
+ รายชื่อวิดีโออื่น ปีที่ปล่อย และชื่อผู้กำกับ ชื่อ ปี ผู้กำกับ อ้างอิง "Fearless Trailer 'The World Is My Oyster'" 2022 Soonsik Yang  "Antifragile Trailer 'The Hydra'" NDVisual  "Unforgiven Trailer 'Burn the Bridge'" 2023 Woogie Kim  "Easy Trailer 'Good Bones'" 2024 Kwanggoeng Yu  "Crazy Trailer 'Chasing Lightning'" Boseung Kim, Jaedon Lee (Studio Bone) 

คอนเสิร์ตและทัวร์
Le Sserafim Tour "Flame Rises"
 วันที่ (2023) เมือง ประเทศ สถานที่ จำนวน รายได้ 12 สิงหาคม โซล เกาหลีใต้ จัมซิลอารีนา 10,500 $7,900,000 13 สิงหาคม 23 สิงหาคม นาโงยะ ญี่ปุ่น นิปปงไกชิฮอลล์ 60,000 24 สิงหาคม 30 สิงหาคม โตเกียว สนามกีฬาในร่มแห่งชาติโยโยงิ 31 สิงหาคม 6 กันยายน โอซากะ โอซากะโจฮอล 7 กันยายน 30 กันยายน ฮ่องกง จีน เอเชียเวิลด์–เอ็กซ์โปฮอลล์ 10 — 1 ตุลาคม 3 ตุลาคม จาการ์ตา อินโดนีเซีย จาการ์ตาอินเตอร์เนชันแนลเอ็กซ์โป —

 ยกเลิกการแสดง วันที่ (2023) เมือง ประเทศ สถานที่ เหตุผล อ้างอิง 7 ตุลาคม กรุงเทพฯ ไทย ธันเดอร์โดม ยกเลิกเนื่องจากสุขภาพของสมาชิก  8 ตุลาคม

 รางวัลและการเสนอชื่อ 
+ชื่อพิธีมอบรางวัล ปีที่นำเสนอ ประเภทรางวัล ผู้ได้รับการเสนอชื่อเข้าชิงรางวัล และผลการเสนอชื่อ พิธีมอบ ปี ประเภท เสนอชื่อ/ผลงาน ผล อ้างอิง เอเชียอาร์ติสต์อะวอดส์ 2022 Best Musician Award เลเซราฟิม   Rookie of the Year – Music  DCM Popularity Award – Female Singer   Idolplus Popularity Award – Music   2023 Popularity Award – Singer (Female)   2024 Best Artist Award – Music   Best Music Video "เครซี"  Performance of the Year (Daesang) เลเซราฟิม  เอเชียนป็อปมิวสิกอะวอดส์ 2023 Top 20 Songs of the Year (Overseas) "อันฟอร์กิฟเวน"    Record of the Year (Overseas)   2024 "อีซี"   Top 20 Songs of the Year (Overseas)  บิลบอร์ดมิวสิกอะวอดส์ 2024 Top Global K-Pop Song "เพอร์เฟกต์ไนต์"   เซอร์เคิลชาร์ตมิวสิกอะวอดส์ 2023 Artist of the Year – Global Digital Music (May) "เฟียร์เลส"   Artist of the Year – Global Digital Music (October) "แอนติแฟรไจล์"   New Artist of the Year – Digital "เฟียร์เลส"   New Artist of the Year – Physical แอนติแฟรไจล์  2024 Artist of the Year – Digital "อันฟอร์กิฟเวน"    Artist of the Year – Streaming Unique Listeners  Artist of the Year – Global Streaming   Mubeat Global Choice Award – Female เลเซราฟิม    2022 Next Leader Award   Fan N Star Choice Award (Artist)   Four Star Awards   Idolplus Popularity Award   2023 Best Music – Summer "อันฟอร์กิฟเวน"    Idolplus Popularity Award เลเซราฟิม   จีนีมิวสิกอะวอดส์ 2022 Best Female Rookie Award   โกลเดนดิสก์อะวอดส์ 2023 Rookie Artist of the Year   Best Digital Song (Bonsang) "เฟียร์เลส"   2024 Best Album (Bonsang) อันฟอร์กิฟเวน   Best Digital Song (Bonsang) "อันฟอร์กิฟเวน"   Album of the Year (Daesang) อันฟอร์กิฟเวน  Song of the Year (Daesang) "อันฟอร์กิฟเวน"   Most Popular Artist (Female) เลเซราฟิม   2025 Best Group   Most Popular Artist – Female  Best Digital Song (Bonsang) "อีซี"   ฮันทอมิวสิกอะวอดส์ 2024 Artist of the Year (Bonsang) เลเซราฟิม   เจแปนเรเคิร์ดอะวอดส์ 2024 Special International Music Award   เคโกลบอลฮาร์ตดรีมอะวอดส์ 2022 K-Global Best Music Video Award   K-Global Super Rookie Award  2023 K Global Best Music Award   โคเรียเฟิสต์แบรนด์อะวอดส์ 2023 Best Rookie Idol (Female)   โคเรียนมิวสิกอะวอดส์2023 Rookie of the Year   Best K-Pop Song "แอนติแฟรไจล์"  Best K-Pop Album แอนติแฟรไจล์  มามาอะวอดส์ 2022 Favorite New Artist เลเซราฟิม   Artist of the Year   Best Dance Performance Female Group "เฟียร์เลส"  Best New Female Artist เลเซราฟิม  Song of the Year "เฟียร์เลส"  Worldwide Fans' Choice Top 10 เลเซราฟิม 2023 Favorite Dance Performance Female Group   Album of the Year อันฟอร์กิฟเวน   Artist of the Year เลเซราฟิม  Best Dance Performance Female Group "อันฟอร์กิฟเวน"   Best Female Group เลเซราฟิม  Song of the Year "อันฟอร์กิฟเวน"   Worldwide Fans' Choice Top 10 เลเซราฟิม  2024 Album of the Year อีซี   Artist of the Year เลเซราฟิม  Best Choreography "เครซี"  Best Female Group เลเซราฟิม  Best Dance Performance – Female Group "อีซี"  Song of the Year "เครซี" และ "อีซี"  Worldwide Fans' Choice Top 10 เลเซราฟิม  เมลอนมิวสิกอะวอดส์ 2022 Best Performance – Female   Hot Trend Award  Artist of the Year   Best New Artist  Netizen Popularity Award  Top 10 Artist Award  2023 Millions Top 10 Artist อันฟอร์กิฟเวน   Top 10 Artist Award เลเซราฟิม  Album of the Year อันฟอร์กิฟเวน   Artist of the Year เลเซราฟิม  Best Female Group  Favorite Star Award  Song of the Year "อันฟอร์กิฟเวน"   2024 Album of the Year อีซี   Best Female Group เลเซราฟิม  Top 10 Artist  เอ็มทีวียุโรปมิวสิกอะวอดส์ 2024 Best Push   Best K-Pop   Best New  เอ็มทีวีวิดีโอมิวสิกอะวอดส์ 2024 Push Performance of the Year "อีซี"   โซลมิวสิกอะวอดส์ 2023 Rookie of the Year เลเซราฟิม   Popularity Award   (Note: Click/tap on the labelled tabs to view nominees for each category) Hallyu Special Award  2024 Main Award (Bonsang)   Popularity Award  Hallyu Special Award 

 บทความรายชื่อ 
+ ชื่อสำนักพิมพ์ ปีที่พิมพ์ ชื่อบทความรายชื่อ และตำแหน่ง สำนักพิมพ์ ปี บทความรายชื่อ ตำแหน่ง อ้างอิง ฟอบส์ 2023 30 Under 30 – Asia (Entertainment & Sports) ได้รับเลือก 

หมายเหตุ